CELEX: 32007R1304
Language: hu
Date: 2007-11-07 00:00:00
Title: A Bizottság 1304/2007/EK rendelete ( 2007. november 7. ) a bizonyos áruszállítási módokra vonatkozó egységes NST 2007 áruosztályozás létrehozása céljából a 95/64/EK tanácsi irányelv, az 1172/98/EK tanácsi rendelet, a 91/2003/EK és az 1365/2006/EK európai parlamenti és tanácsi rendelet módosításáról

8.11.2007   
            
            
               HU
            
            
               Az Európai Unió Hivatalos Lapja
            
            
               L 290/14
            
         
      A BIZOTTSÁG 1304/2007/EK RENDELETE
   
   (2007. november 7.)
   a bizonyos áruszállítási módokra vonatkozó egységes NST 2007 áruosztályozás létrehozása céljából a 95/64/EK tanácsi irányelv, az 1172/98/EK tanácsi rendelet, a 91/2003/EK és az 1365/2006/EK európai parlamenti és tanácsi rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a tengeri áru- és személyszállításban használt statisztikai adatszolgáltatásról szóló, 1995. december 8-i 95/64/EK tanácsi irányelvre (1) és különösen annak 12. cikkére,
   tekintettel a közúti árufuvarozásra vonatkozó statisztikai adatgyűjtésről szóló, 1998. május 25-i 1172/98/EK tanácsi rendeletre (2) és különösen annak 3. cikke (4) bekezdésére,
   tekintettel a vasúti közlekedés statisztikájáról szóló, 2002. december 16-i 91/2003/EK európai parlamenti és tanácsi rendeletre (3) és különösen annak 4. cikke (5) bekezdésére,
   tekintettel a belvízi áruszállítással kapcsolatos statisztikákról szóló, 2006. szeptember 6-i 1365/2006/EK európai parlamenti és tanácsi rendeletre (4) és különösen annak 9. cikkére,
   mivel:
   
               (1)
            
            
               A 95/64/EK irányelv, a 1172/98/EK rendelet és a 91/2003/EK rendelet szerint a szállítási statisztikában használatos standard áruosztályozási rendszert (NST/R) kell használni áruszállítmányok osztályozására, különös tekintettel a vízi áruszállításra, a közúti teherfuvarozásra és a vasúti áruszállításra vonatkozó statisztikákban.
            
         
               (2)
            
            
               Az 1365/2006/EK rendeletnek megfelelően a belvízi áruszállítási statisztikában az árucikkek osztályozására vagy az NST/R vagy pedig az NST 2000 Rev. 2 osztályozási rendszert kell alkalmazni.
            
         
               (3)
            
            
               Az ENSZ Európai Gazdasági Bizottsága (ENSZ-EGB) 2007 júniusában elfogadta az NST 2000 új felülvizsgálatát (NST 2007), hogy biztosítsa annak összhangját a felülvizsgált NACE (a gazdasági tevékenységek statisztikai osztályozása az Európai Közösségben) osztályozási rendszerrel.
            
         
               (4)
            
            
               Az érintett áruszállítási módokra vonatkozó egységes NST 2007 áruosztályozás elfogadására azért van szükség, hogy valamennyi érintett áruszállítási módon biztosítva legyen az áruk összehasonlítható statisztikai lefedettsége; ennek az osztályozási rendszernek kell alapul szolgálnia a tagállamok nemzeti adatgyűjtéséhez, és a Bizottságnak is ez alapján kell közzé tennie a szállított árukra vonatkozó statisztikai információkat.
            
         
               (5)
            
            
               A 95/64/EK irányelvet, az 1172/98/EK rendeletet, a 91/2003/EK és az 1365/2006/EK rendeletet ezért ennek megfelelően módosítani kell.
            
         
               (6)
            
            
               Az ebben a rendeletben előírt intézkedések összhangban vannak a 89/382/EGK, Euratom tanácsi határozattal (5) létrehozott statisztikai programbizottság véleményével,
            
         ELFOGADTA EZT A RENDELETET:
   1. cikk
   A 95/64/EK irányelv módosítása
   A 95/64/EK irányelv III. melléklete helyébe e rendelet mellékletének szövege lép.
   2. cikk
   Az 1172/98/EK rendelet módosítása
   Az 1172/98/EK rendelet D. mellékletének helyébe e rendelet mellékletének szövege lép.
   3. cikk
   A 91/2003/EK rendelet módosítása
   A 91/2003/EK rendelet J. mellékletének helyébe az e rendelet mellékletében található szöveg lép.
   4. cikk
   Az 1365/2006/EK rendelet módosítása
   Az 1365/2006/EK rendelet F. mellékletének helyébe e rendelet mellékletének szövege lép.
   5. cikk
   A közösségi statisztika részletessége
   Az árutípusokat az NST 2007 osztályozás első szintje (20 ágazat) szerint kell megadni.
   6. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő 20. napon lép hatályba.
   Ezt a rendeletet a 2008. referenciaévtől kell alkalmazni, kiterjesztve a 2008. évi adatokra.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. november 7-én.
      
         
            a Bizottság részéről
         
         Joaquín ALMUNIA
         
         
            a Bizottság tagja
         
      
   
   
      (1)  HL L 320., 1995.12.30., 25. o. A legutóbb a 2005/366/EK bizottsági határozattal (HL L 123., 2005.5.17., 1. o.) módosított irányelv.
   
      (2)  HL L 163., 1998.6.6., 1. o. A legutóbb az 1893/2006/EK európai parlamenti és tanácsi rendelettel (HL L 393., 2006.12.30., 1. o.) módosított rendelet.
   
      (3)  HL L 14., 2003.1.21., 1. o. Az 1192/2003/EK bizottsági rendelettel (HL L 167., 2003.7.4., 13. o.) módosított rendelet.
   
      (4)  HL L 264., 2006.9.25., 1. o. A 425/2007/EK bizottsági rendelettel (HL L 103., 2007.4.20., 26. o.) módosított rendelet.
   
      (5)  HL L 181., 1989.6.28., 47. o.
   
      MELLÉKLET
      NST 2007
      
                  Ágazat
               
               
                  Árumegnevezés
               
            
                  01
               
               
                  Mezőgazdasági, vadászati és erdészeti termék; hal és egyéb halászati termék
               
            
                  02
               
               
                  Szén és lignit; nyers kőolaj és földgáz
               
            
                  03
               
               
                  Fémtartalmú ércek és egyéb bányászati és kőfejtési termék; tőzeg; urán- és tóriumérc
               
            
                  04
               
               
                  Élelmiszer, ital és dohánytermék
               
            
                  05
               
               
                  Textília és textiláru; bőr és bőrtermék
               
            
                  06
               
               
                  Fa, fa- és parafatermék (kivéve bútor); szalma- és egyéb fonottáru; papíripari rostanyag, papír és papírtermék; nyomdai és egyéb sokszorosított médiatermék
               
            
                  07
               
               
                  Koksz és finomított kőolajtermék
               
            
                  08
               
               
                  Vegyszer, vegyipari termék és vegyi szál; gumi és műanyag termék; nukleáris fűtőanyag
               
            
                  09
               
               
                  Egyéb nemfém ásványi termék
               
            
                  10
               
               
                  Fémalapanyag; fémfedolgozási termék, kivéve gép és berendezés
               
            
                  11
               
               
                  Máshová nem sorolt gép és berendezés; irodagép és számítógép; máshová nem sorolt villamos gép és készülék; rádió, televízió és hírközlési berendezés és készülék; egészségügyi, precíziós és optikai műszer; karóra és egyéb óra
               
            
                  12
               
               
                  Szállítóeszköz
               
            
                  13
               
               
                  Bútor; egyéb, máshová nem sorolt feldolgozóipari termék
               
            
                  14
               
               
                  Másodlagos nyersanyag; kommunális hulladék és egyéb hulladék
               
            
                  15
               
               
                  Postai küldemény, csomag
               
            
                  16
               
               
                  Áruszállításban használt berendezés és anyag
               
            
                  17
               
               
                  Háztartási és irodai költöztetés során áthelyezett áru; utasoktól elkülönítetten szállított poggyász; javítás céljából szállított gépjármű; máshová nem sorolt egyéb nem piaci áru
               
            
                  18
               
               
                  Csoportosított áru: együtt szállított, vegyes típusú áru
               
            
                  19
               
               
                  Azonosíthatatlan áru: olyan áru, amely valamely okból nem azonosítható és ezért nem sorolható a 01–16. csoportokba.
               
            
                  20
               
               
                  Egyéb, máshova nem sorolt áru